Diari Oficial de la Generalitat Valenciana


Sumari del DOGV 4890, del 24-11-2004 (2004/11702)

RESOLUCIÓ de 9 de novembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Sanitat de la Comunitat Valenciana i l'Institut de Salut Carles III per a promoure la investigació en l'ús racional del medicament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/11353


Data del document
:   09-11-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * investigació mèdica
    * medicament
    * cooperació administrativa
    * farmacovigilància
    * administració central

RESOLUCIÓ de 9 de novembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Sanitat de la Comunitat Valenciana i l'Institut de Salut Carles III per a promoure la investigació en l'ús racional del medicament. [2004/X11536]
  
Subscrit, després de la tramitació prèvia reglamentària, entre la Conselleria de Sanitat de la Comunitat Valenciana i l'Institut de Salut Carles III, el 17 de novembre de 2003, un Conveni de col·laboració per a promoure la investigació en l'ús racional del medicament, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0785/2004, i que figura com a annex d'esta resolució.
  
València, 9 de novembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Conselleria de Sanitat de la Generalitat Valenciana i l'Institut de Salut Carles III per a promoure la investigació en l'ús racional del medicament
  
Madrid, 17 de novembre de 2003
  
Reunits:
  
D'una banda, el conseller de Sanitat de la Generalitat Valenciana, senyor Vicente Rambla Momplet, nomenat pel Decret número 5/2003, de 20 de juny (Diari Oficial de la Generalitat Valenciana número 4.527).
  
I de l'altra banda, Antonio Campos Muñoz, director de l'Institut de Salut Carles III, organisme pertanyent al Ministeri de Sanitat i Consum, nomenat pel Reial Decret 1.053/2000, de 2 de juny (Boletín Oficial del Estado número 133, del 3 de juny), que actua en nom propi i en representació de l'Institut de Salut Carles III, esmentat adés, amb domicili en el carrer Sinesio Delgado, número 6, de Madrid, i fent ús de les competències atribuïdes pel Reial Decret 1.087/2003, de 29 d'agost, que establix l'estructura orgànica del Ministeri de Sanitat i Consum, i pel Reial Decret 375/2001, que aprova l'Estatut de l'Institut de Salut Carles III.
  
Ambdues parts es reconeixen amb capacitat legal suficient per a signar este Conveni de col·laboració i
  
Exposen:
  
1. El Parlament va aprovar, en el pressupost de l'Institut de Salut Carles III per a l'any 2003, una partida de 6.660.120 euros destinada a ?Comunitats autònomes. Ajudes de Formació. Ús Racional del Medicament?.
  
2. L'article 153 del Reial Decret Legislatiu 1.091/1988, de 23 de setembre, que aprova el Text Refós de la Llei General Pressupostària, regula el règim jurídic de les subvencions gestionades dels crèdits consignats en els pressupostos generals de l'Estat per a l'execució de plans i programes referits a competències de les comunitats autònomes. Indica que en els crèdits en què no haja sigut possible la distribució territorial dels crèdits consignats en els propis pressupostos generals de l'Estat, la conferència sectorial corresponent acordarà els criteris objectius de distribució, i també la distribució resultant.
  
3. Per tant, amb data 8 d'abril de 2003, la Comissió Delegada del Consell Interterritorial del Sistema Nacional de Salut va aprovar el document que s'adjunta com a annex. En l'acord mateix, i després de fixar els criteris objectius de distribució, establix la comissió delegada esmentada que la instrumentació es duga a terme per mitjà d'un conveni amb cada comunitat autònoma.
  
4. D'acord amb el que s'ha exposat, les parts acorden signar este conveni, que estarà sotmés a les estipulacions següents
  
Estipulacions:
  
1. Objecte
  
L'objecte del present conveni és establir el marc de col·laboració entre la Conselleria de Sanitat de la Comunitat Valenciana i l'Institut de Salut Carles III per a dur a terme programes d'actuació destinats a fomentar l'ús racional del medicament, que versaran fonamentalment sobre l'impuls de la qualitat de la prescripció en els àmbits d'atenció primària i especialitzada a través d'activitats docents directes i d'accions d'investigació, i també a través de l'accés a la informació i documentació sobre l'evidència científica aplicada a la pràctica clínica, d'acord amb el que va aprovar la Comissió Delegada del Consell Interterritorial del Sistema Nacional de Salut en la reunió del dia 8 d'abril de 2003.
  
2. Compromís de les parts
  
La Conselleria de Sanitat aportarà els mitjans estructurals i organitzatius necessaris per al desplegament dels programes d'actuació.
  
L'Institut de Salut Carles III aportarà la quantitat de 624.218,93 euros imputats a l'aplicació pressupostària 61.724.754K.171 dels Pressupostos Generals de l'Estat per a l'any 2003.
  
3. Organització i coordinació
  
Per a l'execució i la interpretació del present conveni es constituirà una comissió de seguiment, paritària entre l'administració central i l'autonòmica, integrada per dos representants de l'Institut de Salut Carles III ?el director o la persona que hi delegue i el subdirector general d'Investigació Sanitària-, un representant de la Delegació del Govern a la Comunitat Autònoma i tres de la Conselleria de Sanitat, nomenats pel conseller de Sanitat. Actuarà com a president un dels representants de la Conselleria de Sanitat.
  
4. Forma de justificació i pagament
  
En el moment d ela signatura d'este conveni, l'Institut de Salut Carles III transferirà a la Comunitat Valenciana la quantitat assenyalada en l'estipulació 2a.
  
Una vegada rebut l'ingrés per la Conselleria de Sanitat, esta proporcionarà a l'Institut de Salut Carles III la informació relativa a les activitats que es desplegaran en el marc de l'objectiu del conveni, i un calendari d'execució acompanyat, si resulta possible, d'un projecte detallat.
  
També la Conselleria de Sanitat proporcionarà al tancament de l'exercici 2003 a l'Institut de Salut Carles III la informació prevista en la regla 8 de l'article 153 del Reial Decret legislatiu 1.091/1988, de 23 de setembre, que aprova el Text Refós de la Llei General Pressupostària.
  
No obstant l'anterior, abans del 31 d'octubre de 2004, la Comunitat Valenciana proporcionarà a l'Institut de Salut Carles III un informe detallat dels programes d'actuació realitzats, amb els detalls econòmics.
  
5. Vigència i revisió
  
Este conveni vigirà des del moment de la signatura fins al dia 30 de desembre de 2003, sense perjuí del que assenyala l'últim paràgraf de l'estipulació 4a.
  
6. Jurisdicció
  
El present conveni es regularà per mutu acord entre les parts. Els dubtes i controvèrsies que sorgisquen amb motiu de la interpretació i l'aplicació del present conveni que no puguen ser resolts de forma amigable per les parts, es resoldran d'acord amb les normes reconegudes pel dret i davant la jurisdicció contenciosa administrativa.
  
7. Naturalesa jurídica
  
D'acord amb el que establix l'article 3.1.c) del Reial Decret Legislatiu 2/2000, 16 de juny, que aprova el Text Refós de la Llei de Contractes de l'administració de l'Estat, este conveni queda exclòs de l'àmbit d'aplicació de la llei esmentada, i es regix pel que estipulen les parts o, amb caràcter subsidiari, pel que conté l'article 153 del Reial Decret Legislatiu 1.091/1988, de 23 de setembre, que aprova El text Refós de la Llei General Pressupostària.
  
8. Causes d'extinció
  
Seran motiu d'extinció d'este conveni, a més de l'expiració del termini de vigència, l'incompliment dels acords pactats o la denúncia unilateral per part de qualsevol de les dues parts.
  
Com a mostra de conformitat i només per a això se signa este conveni en triple exemplar al lloc i en la data indicats en l'encapçalament.
  
El conseller de Sanitat,
  
VICENTE RAMBLA MOMPLET
  
El director de l'Institut de Salut Carles III,